Diari Oficial de la Generalitat Valenciana


Sumari del DOGV 6317, del 23-07-2010 (2010/7607)

Notificació de la sentència dictada en el judici de divorci contenciós 900/2008.
--------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7607


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el judici de divorci contenciós 900/2008. [2010/7607]  
Divorci contenciós 000900/2008  
Part demandant: María Teresa Roger Garzón.  
Part demandada: Ramiro Quiroga.   
Sobre: -   
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda formulada per la procuradora Isabel Ballester Gómez, en nom i representació de María Teresa Roger Garzón, contra Ramiro Quiroga, i declare dissolt per causa de divorci el matrimoni format pels esmentats cònjuges, amb tots els efectes legals i, de manera especial, els següents.   
1. Acorde la dissolució del matrimoni per divorci, així com la dissolució de la societat de guanys.   
2. Atribuïsc a M.ª Teresa Roger Garzón l'ús i gaudi de l'habitatge familiar i el parament domèstic que hi conté. L'espòs pot retirar els efectes personals que li pertanyen i que encara romanen a l'interior de l'habitatge.   
3. No establisc pensió compensatòria a favor de cap dels cònjuges.   
Cada part pagarà les costes processals produïdes a instàncies seues i les comunes a mitges.  
Manera d'impugnació: mitjançant un recurs d'apel·lació davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies, i s'hi indicarà la infracció comesa al parer del recurrent. Sense aquests requisits no s'admetrà el recurs (articles 451 i 452 de la LECn). Haurà d'efectuar-se la consignació de 50 euros en la clau 02 del compte de dipòsits i consignacions d'aquest Jutjat, segons disposa la Llei Orgànica 1/2009, de 3 de novembre, i acreditar aquesta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena.   
Aquesta és la sentència, que pronuncie, mane i firme.   
Publicació. Aquesta sentència va ser donada, llegida i publicada pel jutge/essa que la va dictar, mentre celebrava audiència pública en el dia de la data. Jo, el secretari/ària judicial, en done fe a València».   
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i també en el Diari Oficial de la Comunitat Valenciana per a portar a efecte la diligència de notificació de sentència a Ramiro Quiroga, i es lliura aquest edicte a la procuradora de la part demandant perquè el curse i gestione.  
València, 29 de març de 2010.- La secretària judicial: M.ª Dolores Valle Contreras.